# בנבה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בנבה (באנגלית: Banaba Island) המכונה גם אי האוקיינוס או האי אושן (Ocean Island) הוא אי באוקיינוס השקט המהווה חלק מקיריבטי. האי מצוי מערבית לשרשרת איי גילברט ומזרחית לנאורו.

הנקודה הגבוהה ביותר באי (שהיא גם הנקודה הגבוהה בקיריבטי) נמצאת בגובה 81 מטרים מעל פני הים.

## [עריכה] היסטוריה

על פי ההיסטוריה של התושבים המקויים של האי, שבט טה אקא הגיע אל האי ממלנזיה, עוד בטרם הגיעו המהגרים מאיי הודו המזרחית לקיריבטי. מקור שם האי "בנבה" משמעו בשפה המקומית "אבן".

בשנת 1900 החלו בכריית מרבצי הפוספט הגדולים של האי לצורך שימוש במחצב זה בתעשיית הדשנים ועד 1979 נכרו 95% מהמחצבים באי. השלטונות הבריטיים של האי העבירו את מרבית התושבים לאי רייבי ולפיג'י. חלק מהתושבים שבו לאי לאחר 1979. כיום חיים באי כ-6,000 תושבים ממוצא מקומי.

## [עריכה] פוליטיקה

האי בנבה הוא אנומליה פוליטית. על אף היותו חלק מקיריבטי, הוא מנוהל מבחינה אדמינסטרטיבית על ידי מועצת זקני רייבי שמצוייה למעשה בפיג'י. ב-19 בדצמבר 2005 הכריז נציג בנבה בפרלמנט קיריבטי כי האי שוקל לפרוש מקיריבטי ולעבור לפיג'י, בשל כעסם על כך שממשלת קיריבטי לא העניקה לאי תקציב מתוך מענק שניתן על ידי אוסטרליה בגין כריית הפוספטים שהייתה באי.

ב-23 בדצמבר הכריז רטטה רימון, הנציב הכללי של של קיריבטי לפיג'י שהאי אכן זכאי למענק רק אם ישוב להיות חלק מקיריבטי, אולם הנציג של האי בפרלמנט הודיע כי עדיף לאי לפרוש לפיג'י.

ממשלת קיריבטי צפוייה להתנגד לניסיונות עצמאות אלה בשל המחצבים באי ובשל גובה האי מעל פני הים - האי הוא היחיד מהאיים המרכיבים את קיריבטי שאינו בסכנה בשל עליית פני הים.

## [עריכה] קישורים חיצוניים

- היסטוריה וחדשות של האי בנבה
- מידע על האי
- תמונות לווין של האי באתר גוגל

מקור: http://he.wikipedia.org../../../%D7%91/%D7%A0/%D7%91/%D7%91%D7%A0%D7%91%D7%94.html

קטגוריות: קיריבטי: גאוגרפיה | איים באוקיינוס השקט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Deutsch
- Español
- Suomi
- Français
- Nederlands
- Polski
- Português